CELEX: 62014CN0204
Language: da
Date: 2014-04-23 00:00:00
Title: Sag C-204/14: Anmodning om præjudiciel afgørelse indgivet af Tatabányai Közigazgatási és Munkaügyi Bíróság (Ungarn) den 23. april 2014 — Szabó István Tivadar mod Nemzeti Adó- és Vámhivatal Közép-dunántúli Regionális Adó Főigazgatósága

28.7.2014   
            
            
               DA
            
            
               Den Europæiske Unions Tidende
            
            
               C 245/4
            
         Anmodning om præjudiciel afgørelse indgivet af Tatabányai Közigazgatási és Munkaügyi Bíróság (Ungarn) den 23. april 2014 — Szabó István Tivadar mod Nemzeti Adó- és Vámhivatal Közép-dunántúli Regionális Adó Főigazgatósága
   (Sag C-204/14)
   2014/C 245/06
   Processprog: ungarsk
   
      Den forelæggende ret
   
   Tatabányai Közigazgatási és Munkaügyi Bíróság
   
      Parter i hovedsagen
   
   
      Sagsøger: Szabó István Tivadar
   
      Sagsøgt: Nemzeti Adó- és Vámhivatal Közép-dunántúli Regionális Adó Főigazgatósága
   
      Præjudicielle spørgsmål
   
   
               1)
            
            
               Er en national ret i en forvaltningsretlig sag — hvis genstand er domstolsprøvelse af en afgørelse truffet af en national forvaltningsmyndighed, efter at den berørte borger har anlagt sag til prøvelse heraf — forpligtet til at foretage en prøvelse af, om den nationale forskrift, på grundlag af hvilken den administrative afgørelse er truffet, er i strid med en EU-retlig forskrift, som har direkte virkning, og som endvidere er relevant i den pågældende sag?
            
         
               2)
            
            
               Såfremt det første præjudicielle spørgsmål besvares bekræftende, er den nationale ret da forpligtet til at foretage en sådan prøvelse ex officio eller kun, såfremt en af parterne udtrykkeligt gør gældende, at der foreligger en tilsidesættelse af EU-retten?
            
         
               3)
            
            
               Skal artikel 26, stk. 2, TEUF, artikel 35 TEUF og artikel 56 TEUF fortolkes således, at de er til hinder for en national lovgivning som den, der er indeholdt i artikel 24/C og 24/D i den almindelige skattelov, når et ungarsk handelsselskab, som delvist udøver handelsvirksomhed i andre EU-medlemsstater, i medfør af denne lovgivning ikke kan ansætte en ungarsk statsborger, der tidligere har været medlem af ledelsen i et andet ungarsk handelsselskab, der udøver virksomhed på det indre marked, som medlem af selskabets ledelse, alene af den grund, at dette andet handelsselskab har akkumuleret en skattegæld af en vis størrelse, når akkumuleringen af denne gæld ikke kan tilregnes den pågældende ungarske statsborger i dennes egenskab af tidligere medlem af ledelsen i dette selskab?